GALERIE FOTO Gestul superb făcut de "tricolori", înaintea meciului cu Irlanda de Nord
Jucătorii i-au protejat de frig pe "player escort"
Când jucătorii au ieșit pe teren, pentru a asista la intonarea imnurilor, "tricolorii" au făcut un gest foarte frumos. Înainte ca imnul României să fie interpretat de Andrei Lazăr, solistul Operei Naţionale din Bucureşti, Stanciu&co. au constatat că cei 11 copii care i-au însoțit pe teren, așa-numiții "player escort", tremurau de frig, la ora meciului fiind o temperatură destul de scăzută, de aproximativ 5 grade Celsius.
Toți jucătorii și-au scos bluzele de trening și le-au pus pe umerii micuților pentru a-i proteja de frigul pătrunzător. Ulterior, copiii au ieșit de pe teren și oamenii din staff-ul naționalei au preluat bluzele, dar aceștia au urcat în tribune și au fost înbrăcați cu haine mai groase de către părinți.
"Tricolorii", încă trei meciuri amicale până la startul Euro 2024
Pentru elevii lui Edi Iordănescu urmează meciurile de pregătire jucate împotriva Columbiei (26 martie / Wanda Metropolotano, Madrid), Bulgariei (4 iunie / Arena Națională) și Liechtensteinului (8 iunie / Arena Națională). "Tricolorii" fac parte din Grupa E la Euro 2024, unde vor întâlni câștigătoarea play-off-ului B (Ucraina - Islanda / 17 iunie, Allianz Arena, Munchen), Belgia (21 iunie / RheinEnergieStadion, Koln) și Slovacia (26 iunie, Waldstadion, Frankfurt).
Foto - Gabriel Chirea
Urmăriți SPORT.RO și pe Google News